Foto: Kun.uz 18 aprel kuni Vazirlar Mahkamasida 2018-2019 o‘quv yilida Toshkent shahridagi Turin politexnika universitetiga qabul to‘g‘risidagi qaror imzolandi. Hujjatga muvofiq: 2018-2019 o‘quv yili uchun Toshkent shahridagi Turin politexnika universitetiga qabul kvotasi belgilandi: a) bakalavriat bosqichiga — 400 kishi to‘lov-shartnoma asosida, quyidagi yo‘nalishlar bo‘yicha: "Mashinasozlik texnologiyasi" — 200 kishi;   "Sanoat-fuqarolik qurilishi va me’morchilik" — 50 kishi;   "Axborot texnologiyalari va sanoatda avtomatlashtirilgan boshqaruv tizimi" — 100 kishi;   "Aviakosmik injiniring" — 50 kishi. b) magistratura bosqichiga — 25 kishi to‘lov-shartnoma asosida, "Mexatronika" ixtisosligi bo‘yicha. Mazkur qaror ijrosi nazorati O‘zbekiston Respublikasi bosh vazir o‘rinbosari K.V.Akmalov, N.S.Otajonov va Oliy va o‘rta-maxsus ta’lim vaziri I.U.Majidov zimmalariga yuklatildi.